turjo4nis/wikipedia-bn-dump-20250701 huggingface dataset:
সারগাম (প্রতিষ্ঠান)

সারগাম বাংলাদেশের সবচেয়ে পুরনো এবং সফল অডিও ক্যাসেট প্রযোজনাকারী প্রতিষ্ঠানগুলোর একটি। ১৯৮৫ সালে তৎকালীন পশ্চিম জার্মানি ফেরত এক বাংলাদেশীর উদ্যোগে এই সারগামের যাত্রা শুরু হয়। সারগাম-এর প্রথম প্রকাশিত অ্যালবাম অবসকিউর ব্যান্ডের ভলিউম ১।

ইতিহাস 
প্রতিষ্ঠার পর থেকেই সারগাম বিভিন্ন ধরনের অ্যালবাম বের করত। তার মাঝে ব্যান্ড গান ছাড়াও আধুনিক, পপ, রবীন্দ্র, নজরুল সহ সব ধারার জনপ্রিয় সব শিল্পীদের অ্যালবাম বের করতো। এর পাশাপাশি সারগাম থেকে মাঝে মাঝে ইংরেজি অ্যালবামও বের হত।

এর ক্যাসেটের কোণায় অ্যালবামের সংখ্যা লেখা থাকতো যেমনঃ সারগাম ১, সারগাম ২। এর ফলে প্রকাশিত অ্যালবামটি সারগামের কত তম অ্যালবাম সেটা সহজে বুঝা যেতো।

বাংলা ব্যান্ডের পৃষ্ঠপোষকতা 

বাংলা গানে ব্যান্ডের পথচলা সারগামের হাত ধরে শুরু হয় এবং অন্যতম পৃষ্ঠপোষক হিসেবে এর নাম সবচেয়ে উল্লেখ্যযোগ্য। বাংলাদেশে মেটাল ধারাকে জনপ্রিয় এবং প্রতিষ্ঠিত করতে সারগামের ভূমিকা অবিস্মরণীয়।

সারগাম প্রযোজনা করেছে এমন ব্যান্ডের তালিকাঃ 
 অবসকিউর
 সোল্‌স
 চাইম
 আর্ক
 ওয়ারফেজ
 নোভা
 রেঁনেসা
 প্রমিথিউস
 মাইলস
 এলআরবি
 উইনিং
 ফিলিংস
 মনিটর
 উইনডস
 শিঞ্জন
 মিউজিক টাচ
 লেসন
 ইভস
 সিম্ফনি ইত্যাদি

অ্যালবাম 
সারগাম-এর প্রথম প্রকাশিত অ্যালবাম অবসকিউর ব্যান্ডের ভলিউম ১। এই অ্যালবামে ছিল মাঝ রাতে চাঁদ, ছাইরা গেলাম মাটির পৃথিবী, ভণ্ড বাবা সহ মোট ১২টি গান, যা তৎকালীন সময়ে খুবই জনপ্রিয় হয়েছিলো। এই অ্যালবামটি বাংলা ব্যান্ড গানের সর্বকালের সেরা অ্যালবামগুলোর একটি বিবেচনা করা হয়।

সারগাম থেকে অনেক ব্যান্ডের প্রথম অ্যালবাম বের হয়েছে, যারা পরবর্তিতে জনপ্রিয়তা পেয়েছে।

ব্যান্ডের পাশাপাশি জনপ্রিয় শিল্পীদের একক অ্যালবামেও ছিল সারগাম-এর আধিপত্য।

তথ্যসূত্র

আরোও দেখুন 
 বাংলা ব্যান্ড

১৯৮৫-এ প্রতিষ্ঠিত কোম্পানি
ক্যারি মুলিস

ক্যারি ব্যাঙ্কস মুলিস (১৯৪৪–২০১৯) একজন নোবেল পুরস্কার বিজয়ী মার্কিন জীবন-রসায়নবিজ্ঞানী। তিনি পলিমার শৃঙ্খল বিক্রিয়া(PCR বা Polymerage Chain Reaction) পদ্ধতি আবিষ্কারের জন্য বিখ্যাত।

জন্ম এবং কর্মজীবন 

ক্যারি মুলিস ১৯৪৪ সালের ২৮শে ডিসেম্বর মার্কিন যুক্তরাষ্ট্রের উত্তর ক্যারোলিনার লিনোয়াতে জন্মগ্রহণ করেন। কিন্তু তিনি বেড়ে ওঠেন দক্ষিণ ক্যারোলিনার কলাম্বিয়াতে। তিনি জর্জিয়া ইন্সটিটিউট অব টেকনোলজি থেকে রসায়নে ১৯৬৬ সালে ব্যাচেলর অব সায়েন্স ডিগ্রি অর্জন করেন। ১৯৭৩ সালে বার্কলেতে ইউনিভার্সিটি অব ক্যালিফোর্নিয়া, বার্কলে থেকে তিনি পিএইচ. ডি. ডিগ্রী অর্জন করেন। ১৯৯৩ সালে PCR পদ্ধতি আবিষ্কারের জন্য তিনি জাপান পুরস্কার এবং নোবেল পুরস্কার লাভ করেন। তিনি লা জোলা এবং ক্যালিফোর্নিয়ার অ্যান্ডারসন ভ্যালিতে তার স্ত্রী ন্যান্সির সাথে বসবাস করতেন।

গ্রন্থাবলী
তার রচিত Dancing Naked in the Mind Field(১৯৯৮) খুবই জনপ্রিয় একটি জীবনীকেন্দ্রিক রচনা। এই বইটি তিনি তার প্রিয়তমা স্ত্রী ন্যান্সি লায়ার কসগ্রোভ মুলিস এর নামে উৎসর্গ করেছেন এবং এর মুখবন্ধে তিনি যে বাক্যকটা লিখেছেন, তাতে স্ত্রীর প্রতি তার অথৈ ভালোবাসা যেন স্নিগ্ধ করে একচিলতে হেসেছে।

তথ্যসূত্র

প্রাণরসায়নবিদ
১৯৪৪-এ জন্ম
নোবেল বিজয়ী রসায়নবিদ
জাপান প্রাইজ বিজয়ী
২০১৯-এ মৃত্যু
নিউমোনিয়ায় মৃত্যু
মার্কিন প্রাণরসায়নবিদ
মার্কিন নোবেল বিজয়ী
নীলক্ষেত

নীলক্ষেত বাংলাদেশের ঢাকা শহরের একটি এলাকা। এটির পূর্বে ঢাকা বিশ্ববিদ্যালয়, পশ্চিমে মিরপুর রোড ও ঢাকা নিউ মার্কেট, উত্তরে এলিফ্যান্ট রোড, এবং দক্ষিণে আজিমপুর ও বিজিবি/পিলখানা এলাকা অবস্থিত। বইয়ের বাজারের জন্য নীলক্ষেত বেশ পরিচিত।

নামকরণ 
ব্রিটিশরা এদেশে আসার পর থেকেই ইউরোপিয়ানরা বিভিন্ন এলাকায় নীল চাষ শুরু করে। সেই সময় ঢাকার নীলক্ষেত এলাকার বিরাট প্রান্তরজুড়ে নীল চাষ করা হতো। দীর্ঘকাল ধরে সেই নীল চাষ চলে। সেই এলাকাটিতে নীল উৎপন্ন হতো প্রচুর। প্রচুর নীল উৎপন্ন হতো বলেই আজও নীলক্ষেতের নামের সাথে নীল শব্দটি জড়িয়ে আছে। লোকজন এলাকাটিকে চিনেছেও এ নামে। নীলক্ষেত এলাকার নামকরণ করা হয় নীলচাষের স্থান থেকে। যেসব জমিতে চাষাবাদ করা হয় সেই জমিকে ক্ষেত নামে অবহিত করা হয়। এটা বেশ আগের রীতি। নীল এবং চাষাবাদের ক্ষেত এই দুয়ের মিশ্রনে নাম হয় নীলক্ষেত।

ইতিহাস 

আগে নীলক্ষেত এলাকায় কোন বসতি ছিল না। শুধুই নীল চাষ হতো। ১৮৪৭ সালের দিকে ঢাকায় ৩৭টি নীলকুঠি ছিল।  তবে পরবর্তীতে নীলক্ষেত এলাকাটিতে বিশ্ববিদ্যালয়ের আবাসিক হলসহ আরো অনেক প্রতিষ্ঠান গড়ে উঠেছে।

বর্তমান অবস্থা 
বর্তমানে এই এলাকাটি ঢাকা শহরের পুরাতন বই বেচা কেনার কেন্দ্রস্থল। এখানে শতাধিক বই এর দোকান রয়েছে, যা বই কেনা-বেচার ব্যবসায় জড়িত। তাছাড়া এখানে প্রকৌশল, বিজ্ঞান ও চিকিৎসা বিজ্ঞান সংক্রান্ত বিভিন্ন পাঠ্য পুস্তকের দোকানগুলিও অবস্থিত। ফটোকপি, ও প্রকাশনা ব্যবসায়-সংক্রান্ত অধিকাংশ দোকান নীলক্ষেতে অবস্থিত।

তথ্যসূত্র 

ঢাকার পাড়া
বেনাপোল

বেনাপোল ভারতের সীমান্তবর্তী বাংলাদেশের একটি পোর্ট থানা। বেনাপোল পোর্ট থানার অধীন তিনটি ইউনিয়ন ও একটি পৌরসভা রয়েছে। পৌরসভা ও ইউনিয়নগুলো যথাক্রমে বেনাপোল পৌরসভা, ইউনিয়ন, পুটখালী ইউনিয়ন ও বাহাদুরপুর ইউনিয়ন। বেনাপোলে বাংলাদেশের প্রধান এবং সবচেয়ে বড় স্থলবন্দর অবস্থিত। এই স্থলবন্দরের শুল্ক কার্যক্রম পরিচালনার জন্য রয়েছে বেনাপোল কাস্টম হাউজ। স্থলবন্দরের কার্যক্রম পরিচালনা করে বাংলাদেশ স্থলবন্দর কর্তৃপক্ষ। ভারত-বাংলাদেশ সীমান্তবর্তী বন্দরনগরী বেনাপোল যশোর জেলার শার্শা উপজেলার অন্তর্গত। বেনাপোল ৮৫ যশোর-১  এলাকার অধীন।

বেনাপোল বাংলাদেশের প্রথম সারির একটি পৌরশহর। এই পৌরশহর বর্তমানে শার্শা উপজেলা নির্বাহী কর্মকর্তা (ইউএনও) দ্বারা পরিচালিত হচ্ছে। শার্শা উপজেলার বর্তমান নির্বাহী কর্মকর্তা (ইউএনও) ড. কাজী নাজিব হাসান। বেনাপোল রেলস্টেশনের মধ্য দিয়ে বাংলাদেশ-ভারতের মধ্যকার রেল চলাচল করে। বেনাপোলের বিপরীতে ভারতের দিকের অংশটি পেট্রাপোল নামে পরিচিত। এটি পশ্চিমবঙ্গের বনগাঁ মহকুমার অন্তর্ভুক্ত। বেনাপোল থেকে পশ্চিমবঙ্গের কলকাতার দূরত্ব মাত্র ৮০ কিলোমিটার। বেনাপোলে দুটি বাস টার্মিনাল আছে, যার একটি আন্তর্জাতিক মানের। একটি ট্রাক টার্মিনাল আছে। একটি কমিউনিটি সেন্টার আছে। হাই স্কুল মাঠ নামে একটি বড় খেলার মাঠ আছে। একটি ডিগ্রী কলেজ আছে যার নাম বেনাপোল ডিগ্রী কলেজ। বেনাপোলে একটি বড় পৌর প্রবেশদ্বার আছে। বেনাপোল পৌর ভবন ৩ নং বেনাপোল ওয়ার্ডে অবস্থিত।

অবস্থান 

বেনাপোল যশোর জেলার, শার্শা উপজেলার অন্তর্গত একটি পৌরশহর। এর নিজস্ব একটি থানা আছে। এই থানাটি বেনাপোল পোর্ট থানা নামে পরিচিত।

গুরুত্ব 

বাংলাদেশ ও ভারতের মধ্যকার স্থল বাণিজ্যের প্রধান কেন্দ্র হিসাবে বেনাপোল স্থল বন্দর ব্যবহৃত হয়। এটি বাংলাদেশের সর্ববৃহৎ এবং প্রধান স্থল বন্দর। বেনাপোল হতে কলকাতা মাত্র ৮০ কিলোমিটার দূরে অবস্থিত। মোট স্থলবাণিজ্যের ৯০% এই বেনাপোলের মাধ্যমে সংঘটিত হয়ে থাকে। ১৯৯৬-৯৭ অর্থবছরে এখানে ৫০০ কোটি টাকার পণ্য বাণিজ্য সংঘটিত হয়। প্রতি বছর সরকার বেনাপোল স্থলবন্দর থেকে প্রায় ১০ হাজার কোটি টাকারও বেশি রাজস্ব অর্জন করে। এছাড়া বাংলাদেশ থেকে স্থল পথে গমনের প্রধান পথ যশোর-বেনাপোল-বনগাঁ-কোলকাতা গ্র্যান্ডট্রাংক রোড। এই পথে প্রতিদিন শত শত ভ্রমণকারী চলাচল করে থাকে। সকাল ৮টায় কার্যক্রম শুরু হয়।। এছাড়া রাজধানী ঢাকার সাথে সহজ যোগাযোগ এর জন্য, বেনাপোল থেকে নিয়মিত চলাচল করে "বেনাপোল এক্সপ্রেস" এবং "রুপসী বাংলা" নামে দুইটি ট্রেন।

তথ্যসূত্র 

খুলনা বিভাগের জনবহুল স্থান
বাংলাদেশে যোগাযোগব্যবস্থা
বেনাপোল
দহগ্রাম ইউনিয়ন

দহগ্রাম ইউনিয়ন বাংলাদেশের লালমনিরহাট জেলার পাটগ্রাম উপজেলার একটি ইউনিয়ন ও বাংলাদেশের অন্যতম বৃহৎ ছিটমহল, যা ভারতের মূল ভূখণ্ডের মধ্যে অবস্থিত। এর তিন দিকে ভারতের পশ্চিমবঙ্গ রাজ্যের কোচবিহার জেলা, একদিকে তিস্তা নদী, নদীর ওপারেও ভারতীয় ভূখণ্ড। ভৌগোলিক কারণে এটি দহগ্রাম-আঙ্গোরপোতা ছিটমহল নামেই বেশি পরিচিত। এ ইউনিয়নের মোট আয়তন ২২.৬৮ বর্গ কিমি. ও মোট জনসংখ্যা প্রায় ২০,০০০ জন।  ১৯৮৫ সালে দহগ্রাম ও আঙ্গরপোতা ছিটমহল একত্রে পাটগ্রাম উপজেলার একটি স্বতন্ত্র ইউনিয়ন (দহগ্রাম ইউনিয়ন) হিসেবে ঘোষণা করা হয়।  ১৯৮৯ খ্রিষ্টাব্দের ১৯ আগস্টে এখানে ইউনিয়ন পরিষদের উদ্বোধন করা হয়।

ইতিহাস

১৯৪৭ খ্রিস্টাব্দে ভারত বিভাগের সময় তদানিন্তন বাংলা প্রদেশটি ব্রিটিশ শাসকেরা ভারত ও পাকিস্তানের মধ্যে ভাগ করে দেয়। মুসলিম সংখ্যাগরিষ্ঠতার ফলে দহগ্রাম, যা ভারতীয় ভূখণ্ড দ্বারা চারিদিকে পরিবেষ্ঠিত, তৎকালীন পূর্ব পাকিস্তানের ভাগে পড়ে। এটি ছিল ভারতে অবস্থিত পাকিস্তানের বৃহত্তম ছিটমহল। ১৯৫৩ সালের পূর্বে পাকিস্তান দাবি করেছিল যে, দহগ্রাম পূর্ব পাকিস্তানের মূল ভূখণ্ডের সাথে সরাসরি ভাবে যুক্ত। কিন্তু মানচিত্র পর্যালোচনা করে দেখা যায় যে, এটি পূর্ব পাকিস্তান সীমান্ত হতে প্রায় ৮৫ মিটার পশ্চিমে অবস্থিত। তখন থেকে এটি দুই দেশের মধ্যকার বিরোধের অন্যতম প্রধান বিষয় হয়ে দাঁড়ায়।

বাংলাদেশের স্বাধীনতা যুদ্ধের পরে ভারত ও বাংলাদেশ সরকারের মধ্যে ছিট মহল সংক্রান্ত বিরোধ নিরসনের জন্য চুক্তি হয়। কিন্তু এই চুক্তি বাস্তবায়িত হয় নাই, এবং দহগ্রাম সংক্রান্ত বিবাদ এখন পর্যন্ত বিরাজমান থেকে যায়। ১৯৮২ সালে একটি নতুন চুক্তি স্বাক্ষরিত হয়, যা ১৯৯২ সালে বাস্তবায়িত হয়। এই চুক্তি অনুসারে ভারত, দহগ্রাম-আঙ্গরপোতাবাসীদের বাংলাদেশের মূল ভূখণ্ডের সাথে যোগাযোগ স্থাপনের জন্য  আয়তনের একটি ভূমি বাংলাদেশকে ইজারা হিসেবে দেয় যা বর্তমানে তিনবিঘা করিডোর হিসেবে খ্যাত।

পূর্বে করিডোরটি দিনের ১২ ঘণ্টা সময়ের জন্য উন্মুক্ত করে দেওয়া হত, এতে দহগ্রাম-আঙ্গরপোতার অধিবাসীদের কঠিন সমস্যার সম্মুখীন হতে হত কারণ সেসময় সেখানে কোন হাসপাতাল ও শিক্ষাপ্রতিষ্ঠান ছিল না।

২০১১ সালের ৬ই সেপ্টেম্বর ঢাকায় বাংলাদেশের প্রধানমন্ত্রী ও ভারতের প্রধানমন্ত্রীর মধ্যকার একটি চুক্তি অনুযায়ী বর্তমানে করিডোরটি ২৪ ঘণ্টাই উন্মুক্ত করে দেওয়া হয়েছে।

২০১১ সালের ১৯শে অক্টোবর বাংলাদেশের প্রধানমন্ত্রী শেখ হাসিনা কর্তৃক আনুষ্ঠানিকভাবে করিডোরটি উন্মুক্ত ঘোষণা করা হয়।

অবকাঠামো
২০১১ সালের পূর্বে দহগ্রাম-আঙ্গরপোতাতে কোন হাসপাতাল বা কলেজ ছিল না। ২০১১ সালের ১৯শে অক্টোবর প্রধানমন্ত্রী শেখ হাসিনা দহগ্রামে একটি দশ শয্যার হাসপাতাল ও দহগ্রাম ইউনিয়ন পরিষদের উদ্বোধন করেন।

তথ্যসূত্র 

পাটগ্রাম উপজেলার ইউনিয়ন
বাংলাদেশের ভূগোল
বাংলাদেশ–ভারত ছিটমহল
বিশ্বম্ভরপুর উপজেলা

বিশ্বম্ভরপুর বাংলাদেশের সুনামগঞ্জ জেলার অন্তর্গত একটি উপজেলা।

অবস্থান ও আয়তন 
এই উপজেলার উত্তরে ভারতের মেঘালয়, দক্ষিণে সুনামগঞ্জ সদর উপজেলা ও জামালগঞ্জ উপজেলা, পূর্বে সুনামগঞ্জ সদর উপজেলা, পশ্চিমে জামালগঞ্জ উপজেলা ও তাহিরপুর উপজেলা।

প্রশাসনিক এলাকা 
বিশ্বম্ভরপুর উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বিশ্বম্ভরপুর থানার আওতাধীন।

ইউনিয়নসমূহ:
 ১নং সলুকাবাদ
 ২নং ধনপুর
 ৩নং পলাশ
 ৪নং ফতেপুর
 ৫নং বাদাঘাট দক্ষিণ

ইতিহাস

জনসংখ্যার উপাত্ত

নদনদী
বিশ্বম্ভরপুর উপজেলায় আছে জালুখালি নদী।

শিক্ষা 
গুরুত্বপূর্ণ শিক্ষা প্রতিষ্ঠানসমূহ
ধনপুর সরকারি প্রাথমিক বিদ্যালয়
ছাতারকোনা সরকারি প্রাথমিক বিদ্যালয়
ছাতারকোনা নুরে মদিনা মহিলা মাদ্রাসা
দিগেন্দ্র বর্মন সরকারি কলেজ
বিশ্বম্ভরপুর মডেল উচ্চ বিদ্যালয়
পলাশ উচ্চ বিদ্যালয় 
সাতগাঁও উচ্চ বিদ্যালয়, শাহাপুর 
মুরারি চাঁদ উচ্চ বিদ্যালয়, ফতেপুর 
শক্তিয়ারখলা উচ্চ বিদ্যালয় 
ধনপুর আসমত আলী উচ্চ বিদ্যালয় 
কাটাখালী পাবলিক উচ্চ বিদ্যালয়
বিশ্বম্ভরপুর বালিকা উচ্চ বিদ্যালয়
রতারগাঁও উচ্চ বিদ্যালয় ও কলেজ
মেরুয়াখলা মমিনিয়া ফাযিল (ডিগ্রী) মাদ্রাসা
সাতগাঁও জামেয়া ইসলামিয়া বাগুয়া মাদ্রাসা
দিঘির পাড় দাখিল মাদ্রাসা
কাপনা জালালিয়া দাখিল মাদ্রাসা
মাছিমপুর দাখিল মাদ্রাসা
ভাদের টেক দাখিল মাদ্রাসা
গাজির গাঁও অষ্টগ্রাম দাখিল মাদ্রাসা
রতারগাঁও মুহিউসসুন্নাহ দাখিল মাদ্রাসা
সুন্নিয়া গাওসিয়া মডেল মাদ্রাসা বাঘবেড়

অর্থনীতি

উল্লেখযোগ্য ব্যক্তিত্ব 
মুফতি আবুল কালাম যাকারিয়া (১৯৫৬-২০১৯), জামেয়া কাসিমুল উলুম দরগাহ হজরত শাহজালাল-এর সাবেক মহতমিম

বিবিধ

আরও দেখুন 
 সুনামগঞ্জ জেলা;
 সিলেট বিভাগ;
 বাংলাদেশের উপজেলাসমূহ।

তথ্যসূত্র

বহিঃসংযোগ
 

বিশ্বম্ভরপুর উপজেলা
সুনামগঞ্জ জেলার উপজেলা
দোয়ারাবাজার উপজেলা

দোয়ারাবাজার বাংলাদেশের সুনামগঞ্জ জেলার অন্তর্গত একটি উপজেলা।

অবস্থান ও আয়তন 
এই উপজেলার উত্তরে ভারতের মেঘালয়, দক্ষিণ ছাতক উপজেলা, পূর্বে ছাতক উপজেলা ও সিলেট সদর উপজেলা, পশ্চিমে সুনামগঞ্জ সদর উপজেলা।  সুনামগঞ্জ থেকে দোয়ারাবাজারের দূরত্ব প্রায় ১৫ কি.মি. । সিলেট থেকে প্রায় ৬৫ কি.মি.। দোয়ারাবাজার সুরমা নদীর উত্তর পারে হওয়ায় সড়ক পথে সরাসরি যোগাযোগ নেই। ভারত সীমান্তের কাছে হওয়ায় খুব শীত পড়ে এখানে।

প্রশাসনিক এলাকা 
দোয়ারাবাজার উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দোয়ারাবাজার থানার আওতাধীন।

ইউনিয়নসমূহ:
 ১নং বাংলাবাজার
 ২নং নরসিংপুর
 ৩নং দোয়ারাবাজার
 ৪নং মান্নারগাঁও
 ৫নং পাণ্ডারগাঁও
 ৬নং দোহালিয়া
 ৭নং লক্ষ্মীপুর
 ৮নং বোগলাবাজার
 ৯নং সুরমা

ইতিহাস 
দোয়ারাবাজার নামটা এসেছে মূলত উপজেলার বাজারটি দুইবার স্থানান্তর করা থেকে। সুরমা নদীর নদীভাঙনের ফলে বাজারটিকে দুইবার স্থানান্তর করতে হয় যা সিলেটি "দুই আরা" বা দুই বার থেকে দুয়ারা বা দোয়ারা শব্দটি এসেছে। এই উপজেলা ১৯৮৫ সালে ছাতক উপজেলার ছয়টি ইউনিয়ন নিয়ে গঠিত হয়। বর্তমানে নতুন তিনটি ইউনিয়ন নিয়ে মোট ইউনিয়ন নয়টি।

নদনদী
দোয়ারাবাজার উপজেলায় রয়েছে ছয়টি নদী। সেগুলো হচ্ছে খাসিয়ামারা নদী, বোগলা নদী, সুরমা নদী, নয়াগাঙ নদী এবং চেলা নদী।

দর্শনীয় স্থান
 বাঁশতলা শহীদ স্মৃতিসৌধ: মুক্তিযুদ্ধের ৫ নাম্বার সেক্টরের সাবসেক্টর। এখানে রয়েছে একটি কবরস্থান যেখানে চিরনিদ্রায় শায়িত আছেন ১৯৭১ সালের মুক্তিযুদ্ধে শাহাদাত বরণকারী বীর সন্তানেরা;
 জুমগাওঃ বাংলাদেশের সবচেয়ে পরিচ্ছন্ন গ্রাম হিসেবে পরিচিত;
 কাজল হাওর;
 পান্ডারখালের বাধ;
 পানাইল জমিদার বাড়ি।
 টেংরাটিলা গ্যাস ফিল্ড

জনসংখ্যার উপাত্ত

শিক্ষা 

মুহিবুর রহমান মানিক বালিকা উচ্চ বিদ্যালয় অত্র অঞ্চলের প্রথম বালিকা উচ্চ বিদ্যালয়।

অর্থনীতি 
প্রাকৃতিক গ্যাসক্ষেত্র টেংরাটিলা এখানে অবস্থিত।

উল্লেখযোগ্য ব্যক্তিত্ব 
 দেওয়ান মোহাম্মদ আজরফ –– ইসলামী চিন্তাবিদ, দার্শনিক, সাহিত্যিক ও সমালোচক, জাতীয় অধ্যাপক।
 কাকন বিবি –– ১৯৭১ সালে সংঘটিত বাংলাদেশের মহান স্বাধীনতা যুদ্ধের এক বীরযোদ্ধা, বীরাঙ্গনা ও গুপ্তচর।
 অধ্যক্ষ ইদ্রিছ আলী –– বীরপ্রতীক ও ১৯৯৭ সালে স্বর্ণপদক প্রাপ্ত শ্রেষ্ঠ শিক্ষক।
 আবদুল হালিম (অবঃ) –– বীরপ্রতীক ও প্রকৌশলী।
সেজুল হোসেন –– জাতীয় চলচ্চিত্র পুরস্কারপ্রাপ্ত গীতিকার, লেখক, পরিচালক ও সাংবাদিক। 
 আব্দুল মজিদ –– বীরপ্রতীক।

বিবিধ

আরও দেখুন 
 সুনামগঞ্জ জেলা;
 সিলেট বিভাগ;
 বাংলাদেশের উপজেলাসমূহ।

তথ্যসূত্র

বহিঃসংযোগ
 

দোয়ারাবাজার উপজেলা
সুনামগঞ্জ জেলার উপজেলা
সুনামগঞ্জ সদর উপজেলা

সুনামগঞ্জ সদর বাংলাদেশ এর সুনামগঞ্জ জেলার অন্তর্গত একটি উপজেলা।

অবস্থান ও আয়তন 
এই উপজেলার উত্তরে বিশ্বম্ভরপুর উপজেলা ও ভারতের মেঘালয়, দক্ষিণে শান্তিগঞ্জ উপজেলা ও দিরাই উপজেলা, পূর্বে দোয়ারাবাজার উপজেলা, পশ্চিমে বিশ্বম্ভরপুর উপজেলা।

জনসংখ্যার উপাত্ত 
 জনসংখ্যা: ২৪,৬৭,৯৬৮ জন। (আদমশুমারী ২০১১)
 পুরুষ: ১২,৩৬,১০৬ জন।
 মহিলা: ১২,৩১,৮৬২ জন।

প্রশাসনিক এলাকা 
সুনামগঞ্জ সদর উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম সুনামগঞ্জ সদর থানার আওতাধীন।

পৌরসভা:
 সুনামগঞ্জ

ইউনিয়নসমূহ:
 ১নং রঙ্গারচর
 ২নং গৌরারং
 ৩নং মোহনপুর
 ৪নং লক্ষণশ্রী
 ৫নং কুরবাননগর
 ৬নং মোল্লাপাড়া
 ৭নং জাহাঙ্গীরনগর
 ৮নং সুরমা
 ৯নং কাঠইর

বিশ্ববিদ্যালয়/শিক্ষা প্রতিষ্ঠান 

 সুনামগঞ্জ বিজ্ঞান ও প্রযুক্তি বিশ্ববিদ্যালয়
সুনামগঞ্জ
সুনামগঞ্জ কৃষি বিশ্ববিদ্যালয় প্রস্তাবিত, সুনামগঞ্জ।

মেডিকেল কলজ
সুনামগঞ্জ বঙ্গবন্ধু মেডিকেল কলেজ সুনামগঞ্জ।

ইনস্টিটিউট:
সুনামগঞ্জ নার্সিং ইনস্টিটিউট, সুনামগঞ্জ। 
সুনামগঞ্জ পলিটেকনিক ইনস্টিটিউট,সুনামগঞ্জ।
সুনামগঞ্জ কারিগরি প্রশিক্ষণ কেন্দ্র, সুনামগঞ্জ।
সুনামগঞ্জ পুষ্ঠি গবেষণা ইনস্টিটিউট
সুনামগঞ্জ কৃষি গবেষণা ইনস্টিটিউট

কলেজ ও অন্যান্য:
সুনামগঞ্জ সরকারি কলেজ
সুনামগঞ্জ সরকারি মহিলা কলেজ
সুনামগঞ্জ পৌর কলেজ 
আলহাজ মতিউর রহমান কলেজ
সরকারি জুবিলী উচ্চ বিদ্যালয়, সুনামগঞ্জ
সরকারি সতিশ চন্দ্র বালিকা উচ্চ বিদ্যালয়
এইচ.এম.পি উচ্চ বিদ্যালয়, সুনামগঞ্জ
আলহেরা জামেয়া ইসলামিয়া ফাজিল (ডিগ্রি) মাদরাসা
দ্বীনি সিনিয়র মডেল মাদরাসা
সুনামগঞ্জ সরকারি টেকনিক্যাল স্কুল এন্ড কলেজ
বুলচান্দ উচ্চ বিদ্যালয়
নর্থ ইস্ট আইডিয়াল কলেজ
সুনামগঞ্জ বালিকা উচ্চ বিদ্যালয় 
লবজান চৌধুরী বালিকা উচ্চ বিদ্যালয় সুনামগঞ্জ 
ইয়াকুবিয়া দাখিল মাদরাসা মীরেরচর, মঙ্গলকাটা
নারায়নতলা মিশন উচ্চ বিদ্যাল, নারায়নতলা
মঙ্গলকাটা উচ্চ বিদ্যালয়
কৃষ্ণনগর হোসেনিয়া উচ্চ বিদ্যালয়
সৈয়দপুর মডেল হাই স্কুল
চৌদ্দগ্রাম উচ্চ বিদ্যালয়
রঙ্গারচর হরিনাপাটি উচ্চ বিদ্যালয়

অর্থনীতি 
মৎস পাথর ধান

সুনামগঞ্জের প্রাণ

উল্লেখযোগ্য ব্যক্তিত্ব
 হাছন রাজা-মরমি কবি 
 মনিরুজ্জামান মনির-সঙ্গীতজ্ঞ

ঐতিহাসিক নিদর্শন ও ঐতিহ্য
 গৌরারং জমিদার বাড়ি
হাসনরাজা মিউজিয়াম
হাসনরাজার তোরন
হাসনরাজার সমাধি 
সুনামগঞ্জ ঐতিহ্য জাদুঘর 
ডলুরা শহীদ সমাধি
রিভার ভিউ
সুরমা ভ্যালি পার্ক
সুনামগঞ্জ পুরাতন পৌরসভা শাপলা চত্বর
সুরমা নদীর আবদুজ জহুর সেতু
হাসাউড়া আনারস বাগ
বাচ্চুনগর পিকনিক স্পট, নারায়নতলা
মুজিব-১০০ পার্ক

বিবিধ

আরও দেখুন 
 সুনামগঞ্জ জেলা;
 সিলেট বিভাগ;
 বাংলাদেশের উপজেলাসমূহ।

তথ্যসূত্র

বহিঃসংযোগ
 

সুনামগঞ্জ সদর উপজেলা
সুনামগঞ্জ জেলার উপজেলা
শ্রীবরদী উপজেলা

শ্রীবরদী উপজেলা বাংলাদেশের ময়মনসিংহ বিভাগের শেরপুর জেলার একটি প্রশাসনিক এলাকা। এই উপজেলায় শ্রীবরদী পৌরসভা সহ মোট দশটি ইউনিয়ন রয়েছে।

অবস্থান ও আয়তন 
ভৌগোলিক ভাবে শ্রীবরদী উপজেলার উত্তরে ভারতের মেঘালয়, দক্ষিণে শেরপুর সদর উপজেলা, পূর্বে ঝিনাইগাতী উপজেলা, পশ্চিমে জামালপুর জেলার বকশীগঞ্জ উপজেলা ও ইসলামপুর উপজেলা। ভারতের সাথে এই উপজেলার ১০ কিলোমিটার ব্যাপী আন্তর্জাতিক সীমানা রয়েছে।

প্রশাসনিক এলাকা 
শ্রীবরদী উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম শ্রীবরদী থানার আওতাধীন।

পৌরসভা:
 শ্রীবরদী

ইউনিয়নসমূহ:
 ১নং সিংগাবরুনা
 ২নং রানীশিমুল
 ৩নং কাকিলাকুড়া
 ৪নং তাতীহাটি
 ৫নং গোঁসাইপুর
 ৬নং শ্রীবরদী
 ৭নং ভেলুয়া
 ৮নং খড়িয়া কাজিরচর
 ৯নং কুড়িকাহনিয়া
 ১০নং গড়জরিপা

ইতিহাস 
১৯৮৪ সালে শেরপুরকে জেলা করা হলে শ্রীবরদীকে উপজেলা ঘোষণা করা হয়।

নামকরণঃ
এর নামকরণ নিয়ে নানান কথা থাকলেও দুটি মত বহুল প্রচলিত। এর একটি হলো, গারো পাহাড়ের পাদদেশে অবস্থিত এই অঞ্চলটি পাহাড়ি বন-বনানীর অপার সৌন্দের্যের লীলাভুমি বিধায় এ এলাকার শ্রী বর্ধন করত; এ থেকে শ্রীবর্ধন এবং শ্রীবর্ধন থেকে পরবর্তীতে শ্রীবরদী নাম হয়।
অপর মতটি হচ্ছে, শ্রীবরদা সুন্দরী নামানুসারে শ্রীবরদীর উপজেলার নামকরণ করা হয়েছে। এটাই বহুল প্রচলিত মত।
অপরদিকে শ্রী শম্ভুনাথ তালুকদারের তালুক থাকার কারণে অনেকে শ্রীবরদীকে শ্রীবরদী-শম্ভুগঞ্জ বলে থাকে; তবে উপজেলা সদরের মৌজার নাম শম্ভুগঞ্জ নামে রাখা হয়েছে।

জনসংখ্যার উপাত্ত 
২০১১ সালের আদমশুমারী অনুসারে এখানকার মোট জনসংখ্যা ২,২৮,১৯৪ জন। অধিকাংশ জনগোষ্ঠী মুসলমান হলেও উল্লেখযোগ্য পরিমাণ হিন্দু ধর্মাবলম্বী এবং পাহাড়ী এলাকায় অনেক আদিবাসীদের বসবাস রয়েছে।

শিক্ষা 

কলেজ : শ্রীবরদী সরকারি কলেজ,  আয়শা আইন উদ্দিন  মহিলা কলেজ, 
বিদ্যালয় :শ্রীবরদী এম এন বি সরকারি বালিকা উচ্চ বিদ্যালয় , এমপিও ভুক্ত এ পি পি আই উচ্চ বিদ্যালয়,তাতীহাটি আইডিয়াল স্কুল ।
মাদ্রাসা : শ্রীবরদী ইসলামিয়া কামিল(এম.এ.) মাদ্রাসা, ফতেহপুর ফাযিল(বি.এ.) মাদ্রাসা, কাকিলাকুড়া ফাযিল(বি.এ.) মাদ্রাসাসহ অনেক আলিম, দাখিল ও ইবতেদায়ী মাদ্রাসা রয়েছে।  
প্রাথমিক বিদ্যালয় : অসংখ্য প্রাথমিক বিদ্যালয় আছে ।

স্বাস্থ্য 

স্বাস্থ্য খাতে অনেকটা পিছিয়ে আছে এ উপজেলার মানুষ ।  ৫০ শয্যা বিশিষ্ট একটি উপজেলা স্বাস্থ্য কমপ্লেক্স যা বর্তমানে ১০০ শয্যায় উন্নীত করা হয়েছে। তবে ডাক্তার ও সরঞ্জামাদির অভাবে এখানে প্রাথমিক চিকিৎসা ব্যতীত কোন রোগী রাখা হয় না, পাঠিয়ে দেয়া হয় জেলা সদর হাসপাতালে।

অর্থনীতি 
শ্রীবরদীর অর্থনীতি মূলত কৃষি নির্ভর। ধান,পাট এবং সবজি প্রধান ফসল।

যোগাযোগ ব্যবস্থা 
জেলা ও পাশ্ববর্তী উপজেলায় যোগাযোগের জন্য সিএনজি,বেটারিচালিত অটোরিকশা,টেক্সি,রিক্সা পাওয়া যায়। এছাড়া ময়মনসিংহ, ঢাকা, সিলেট, রংপুর, চট্টগ্রামে যাতায়াতের জন্য ড্রিমল্যান্ড বাস রয়েছে ।

দর্শনীয় স্থান 
 জরিপ শাহ মাজার 
 বারদুয়ারী মসজিদ 
 গড়জরিপা কালিদহগাং ডিঙি
জংলী পীরের  মাজার
কর্নজোড়া রাবারবাগান
খড়িয়া ব্রিজ। 
রাজার পাহাড়
পদ্ম বিল

আরও দেখুন 
 শেরপুর জেলা
 ময়মনসিংহ বিভাগ

তথ্যসূত্র

বহিঃসংযোগ
 
 শ্রীবরদী উপজেলা তথ্য বাতায়ন।

শেরপুর জেলার উপজেলা
শ্রীবরদী উপজেলা
১৯৮২-এ প্রতিষ্ঠিত
মানিকগঞ্জ সদর উপজেলা

মানিকগঞ্জ সদর বাংলাদেশের মানিকগঞ্জ জেলার অন্তর্গত একটি উপজেলা।

অবস্থান ও আয়তন 
মানিকগঞ্জ সদর উপজেলা (মানিকগঞ্জ জেলা) আয়তন: ২১৪.৮১ বর্গ কিমি। অবস্থান: ২৩°৪২´ থেকে ২৩°৫৫´ উত্তর অক্ষাংশ এবং ৮৯°৫৮´ থেকে ৯০°০৭´ পূর্ব দ্রাঘিমাংশ। সীমানা: উত্তরে সাটুরিয়া উপজেলা, দক্ষিণে নবাবগঞ্জ উপজেলা ও হরিরামপুর উপজেলা, পূর্বে সিঙ্গাইর উপজেলা ও ধামরাই উপজেলা, পশ্চিমে হরিরামপুর উপজেলা ও ঘিওর উপজেলা।

প্রশাসনিক এলাকা 
মানিকগঞ্জ সদর উপজেলায় ১টি পৌরসভা ও ৮টি ইউনিয়ন রয়েছে।

পৌরসভা হচ্ছে -

 মানিকগঞ্জ পৌরসভা

এই উপজেলার ইউনিয়নগুলো হচ্ছে -

আটিগ্রাম ইউনিয়ন
কৃষ্ণপুর ইউনিয়ন, মানিকগঞ্জ সদর
গড়পাড়া ইউনিয়ন
জাগীর ইউনিয়ন
দিঘী ইউনিয়ন
নবগ্রাম ইউনিয়ন, মানিকগঞ্জ সদর
পুটাইল ইউনিয়ন
বেতিলা মিতরা ইউনিয়ন
ভাড়ারিয়া ইউনিয়ন, মানিকগঞ্জ সদর
হাটিপাড়া ইউনিয়ন

শিক্ষা 
দুইটি সরকারি কলেজ রয়েছে এছাড়া আর কয়েকটি বেসরকারি কলেজ রয়েছে। টেকনিক্যাল কলেজ আছে একটি ও সরকারি হাই স্কুল দুই টি।         
 সরকারি দেবেন্দ্র কলেজ
 সরকারি মহিলা কলেজ
 মানিকগঞ্জ সরকারি উচ্চ বিদ্যালয়
 মানিকগঞ্জ সরকারি বালিকা উচ্চ বিদ্যালয়
 মানিকগঞ্জ  মেডিকেল কলেজ
 লেবুবাড়ি বিনোদা সুন্দরী উচ্চ বিদ্যালয়
বেতিলা হাই স্কুল এন্ড কলেজ
ইতকান ইন্টারন্যাশনাল স্কুল
মুন্নু মেডিকেল কলেজ,হাসপাতাল

শিক্ষার হার
শিক্ষা প্রতিষ্ঠান গড় হার ৫১.৫৭%; পুরুষ ৫৬.৬৬%, মহিলা ৪৬.৫৪%।

উল্লেখযোগ্য ব্যক্তিত্ব 

 মুনির চৌধুরী - নাট্যকার ও সাহিত্যিক।
 হীরালাল সেন - বাংলা চলচ্চিত্রের জনক
 হারুনার রশিদ খান মুন্নু - শিল্পপতি

ঐতিহাসিক নিদর্শন ও ঐতিহ্য
 বেতিলা জমিদারবাড়ি
প্রাচীন নিদর্শনাদি ও প্রত্নসম্পদ মানিকগঞ্জ জামে মসজিদ, শ্রীশ্রী আনন্দময়ী কালীবাড়ি (১৮৯৫), রজনী ভবন ও ঝোভাত ভবন (গঙ্গাধর পট্টি), মত্ত মঠ (১৮৯৪), নারায়ণ সাধুর আশ্রম (১৩৪৮ বঙ্গাব্দ), ইসু বাবুর কাচারি (হিজুলী), শিববাড়ি মন্দির, বাইমাইলের নীলকুঠি,  মেন্দীবাগ মাঠ, ইতকান স্কুল

আরও দেখুন 
 মানিকগঞ্জ জেলা;
 ঢাকা বিভাগ;
 বাংলাদেশের উপজেলাসমূহ।

তথ্যসূত্র

বহিঃসংযোগ
 

মানিকগঞ্জ সদর উপজেলা
মানিকগঞ্জ জেলার উপজেলা
সিঙ্গাইর উপজেলা

সিঙ্গাইর বাংলাদেশের মানিকগঞ্জ জেলার অন্তর্গত একটি উপজেলা।

অবস্থান ও আয়তন 
এই উপজেলার উত্তরে ঢাকা জেলার ধামরাই উপজেলা ও মানিকগঞ্জ সদর উপজেলা, দক্ষিণে নবাবগঞ্জ উপজেলা, পূর্বে ঢাকা জেলার কেরানীগঞ্জ উপজেলা ও সাভার উপজেলা, পশ্চিমে মানিকগঞ্জ সদর উপজেলা।

প্রশাসনিক এলাকা 

এই উপজেলার পৌরসভা -

 সিংগাইর পৌরসভা

এই উপজেলার ইউনিয়ন সমূহ -

 জামশা ইউনিয়ন
 চারিগ্রাম ইউনিয়ন
 সিংগাইর ইউনিয়ন
 বলধারা ইউনিয়ন
 বায়রা ইউনিয়ন
 তালেবপুর ইউনিয়ন
 শায়েস্তা ইউনিয়ন
 জয়মন্টপ ইউনিয়ন
 ধল্লা ইউনিয়ন
 জামির্তা ইউনিয়ন
 চান্দহর ইউনিয়ন

জনসংখ্যার উপাত্ত 
২১৭.৫৬ বর্গ কিলোমিটার আয়তনের সিঙ্গাইর উপজেলার মোট জনসংখ্যা ২,৮৭,৪৫১ জন।

উল্লেখযোগ্য ব্যক্তিত্ব: 
• আনন জামান: নাট্যকার।
রফিকউদ্দিন আহমদ
খান আতাউর রহমান
মাসুদ আলি খান
মমতাজ বেগম

আরও দেখুন 
 জামশা ইউনিয়ন;
 সিংগাইর পৌরসভা;
 মানিকগঞ্জ জেলা;
 ঢাকা বিভাগ;
 বাংলাদেশের উপজেলাসমূহ।

তথ্যসূত্র

বহিঃসংযোগ
 

সিঙ্গাইর উপজেলা
মানিকগঞ্জ জেলার উপজেলা
সাটুরিয়া উপজেলা

সাটুরিয়া বাংলাদেশের মানিকগঞ্জ জেলার অন্তর্গত একটি উপজেলা।

অবস্থান ও আয়তন 
সাটুরিয়া উপজেলার উত্তরে রয়েছে টাঙ্গাইল জেলার নাগরপুর উপজেলা ও ধামরাই উপজেলা, দক্ষিণে মানিকগঞ্জ সদর উপজেলা, পূর্বে ঢাকা জেলার ধামরাই উপজেলা, পশ্চিমে দৌলতপুর উপজেলা ও ঘিওর উপজেলা। ধলেশ্বরী নদী ও গাজীখালি নদী এখানকার প্রধান নদী।

প্রশাসনিক এলাকা 

সাটুরিয়া উপজেলা পরিষদের অবস্থান সাটুরিয়া থেকে ২ কিলোমিটার উত্তরে বালিয়াটি নামক গ্রামে। উপজেলার সকল প্রকার প্রশাসনিক কাজ এখান থেকেই পরিচালিত হয়। এই উপজেলার অন্তর্গত ইউনিয়নগুলো হলঃ
সাটুরিয়া ইউনিয়ন
বালিয়াটি ইউনিয়ন
বরাইদ ইউনিয়ন
দড়গ্রাম ইউনিয়ন
দিঘুলিয়া ইউনিয়ন
ধানকোড়া ইউনিয়ন
ফুকুরহাটি ইউনিয়ন
হরগজ ইউনিয়ন
তিল্লী ইউনিয়ন

ইতিহাস 

সাটুরিয়া থানা ১৯১৯ সালে গঠিত হয় এবং তা ১৯৮৪ সালে উপজেলায় রূপান্তরিত হয়।

জনসংখ্যার উপাত্ত 

জনসংখ্যা (২০১১)
• মোট
১,৭১,৪৯৪ 
• ঘনত্ব
১২০০/কিমি২ (৩২০০/বর্গমাইল)

শিক্ষা 
এখানে সাক্ষরতার হার ৪৭.৩০% যার মধ্য পুরুষ ৪২.৮৯% এবং মহিলা ৩০.৮৭% । 
শিক্ষাপ্রতিষ্ঠানঃ এখানে কলেজ ২টি, পলিটেকনিক ১টি।

অর্থনীতি
কৃষি প্রধান
এই এলাকায় বিভিন্ন ধরনের ফশলাদি জন্মে।
ধান,ভুট্টা, বেগুন, মসুর, বটবটি, সরিষা, তামাক , পাট, ফুলকফি, বাধাকফি, করলা,ইত্যাদি ।

দর্শনীয় স্থান ও স্থাপনা 

 বালিয়াটি জমিদার বাড়ী,
 ধানকোড়া জমিদার বাড়ি

আরও দেখুন 
 মানিকগঞ্জ জেলা;
 ঢাকা বিভাগ;
 বাংলাদেশের উপজেলাসমূহ।

তথ্যসূত্র

বহিঃসংযোগ
 

সাটুরিয়া উপজেলা
মানিকগঞ্জ জেলার উপজেলা
শিবালয় উপজেলা

শিবালয় বাংলাদেশের মানিকগঞ্জ জেলার অন্তর্গত একটি উপজেলা।

অবস্থান ও আয়তন 
উত্তরে দৌলতপুর উপজেলা ও ঘিওর উপজেলা, দক্ষিণে হরিরামপুর উপজেলা ও রাজবাড়ী জেলার গোয়ালন্দ উপজেলা পূর্বে ঘিওর উপজেলা ও হরিরামপুর উপজেলা, পশ্চিমে পাবনা জেলার বেড়া উপজেলা।

প্রশাসনিক এলাকা 
এই উপজেলার ইউনিয়নসমূহ হচ্ছ -
উলাইল ইউনিয়ন
তেওতা ইউনিয়ন
শিবালয় ইউনিয়ন
মহাদেবপুর ইউনিয়ন
আরুয়া ইউনিয়ন
উথলী ইউনিয়ন, শিবালয়
শিমুলিয়া ইউনিয়ন, শিবালয়

ইতিহাস 
১৯৯.১৮ বর্গ কি.মি আয়তন বিশিষ্ট শিবালয় উপজেলা মানিকগঞ্জ জেলার আয়তনের দিক থেকে দ্বিতীয় বৃহত্তম উপজেলা। এটি ১৮৭৫ সালে থানা হিসেবে জন্ম লাভ করে। তখন উহা জা্ফরগঞ্জ নামক স্থানে অবস্থিত ছিল। জা্ফরগঞ্জ যমুনার পাড়ে অবস্থিত হোয়ায় যমুনার ভাঙ্গনে জা্ফরগঞ্জ বিলুপ্ত হয় এবং ১৯০০ সালে থানা হেডকোয়ার্টার শিবালয়ে স্থানান্তর হয়। ১৯৮৪ সালে উহা উপজেলা হিসেবে উন্নিত হয়। শিবালয় উপজেলার নামকরনের ইতিহাস পর্যালোচনা করে জানা যায় যে, অত্র এলাকায় মহাদেব শিবের আলয় (মন্দির) অবস্থিত ছিল। শিব+আলয়= শিবালয়, এই নামে অত্র এলাকায় একটি মৌজা ছিল। উক্ত শিব মন্দিরের (আলয়) নাম অনুসারে উক্ত মৌজার নাম শিবালয় করা হয়। জাফরগঞ্জ থানার বিলুপ্তির পর থানা হেড-কোয়ার্টার শিবালয় মৌজায় স্থানান্তর করা হয়। এক পর্যায়ে উপজেলা/থানা হেড-কোয়ার্টারের নাম হয় শিবালয়।

শিক্ষা  
শিবালয় সরকারি টেকনিক্যাল স্কুল ও কলেজ
ইকরা বাংলাদেশ আইডিয়াল স্কুল
মহাদেবপুর ইউনিয়ন বিশ্ববিদ্যালয়
 শিবালয় সদর উদ্দিন কলেজ
শিবালয় সরকারি উচ্চ বিদ্যালয়
তেওতা একাডেমি
 আরিচা বেলায়েত হোসেন উচ্চ বিদ্যালয়
 অক্সফোর্ড একাডেমী
 বরাংগাইল গোপাল চন্দ্র উচ্চ বিদ্যালয়

উথলী আব্দুল গণি সরকার উচ্চ বিদ্যালয়
ঢাকাইজোড়া হাজী কোরবান আলী মেমোরিয়াল ইন্সটিটিউট
রূপসা ওয়াহেদ আলী উচ্চ বিদ্যালয়
নালী বড়রিয়া কৃষ্ণ চন্দ্র উচ্চ বিদ্যালয়
শাকরাইল উচ্চ বিদ্যালয়
বেজপাড়া উচ্চ বিদ্যালয়
মালচী উচ্চ বিদ্যালয়
যমুনাবাদ উচ্চ বিদ্যালয়
জাফরগঞ্জ উচ্চ বিদ্যালয়

উল্লেখযোগ্য স্থান 
 তেওতা জমিদার বাড়ি
বোয়ালী বড় ব্রিজ

আরও দেখুন 
 মানিকগঞ্জ জেলা;
 ঢাকা বিভাগ;
 বাংলাদেশের উপজেলাসমূহ।

তথ্যসূত্র

বহিঃসংযোগ
 

শিবালয় উপজেলা
মানিকগঞ্জ জেলার উপজেলা